અમુક કંપનીઓ કસ્ટમરોને ફ્રી હોલીડે પેકેજ આપે છે. પછી જ્યારે કસ્ટમર ખરેખર એ પેકેજ અનુસાર હોટેલ કે રીસોર્ટમાં પહોંચે છે, ત્યારે એની પાસેથી અલગ અલગ પ્રકારના ચાર્જીસ વસુલ કરે છે. (દા. ત. ફરજિયાત જમવાના ફીક્સ્ડ ચાર્જીસ કે સર્વિસ ચાર્જીસ વગેરે). મોટા ભાગના કિસ્સાઓં આવા સરપ્રાઇઝ ચાર્જીસ એ હોલીડે પેકેજની કીમત કરતાં વધારે હોય છે. એટલે કસ્ટમરને અંતે ફ્રી તો ખરેખર કંઇ મળતું જ નથી. કસ્ટમરને જ્યારે આ સમજાય છે, ત્યારે એનું મન ખાટું થઇ જાય છે અને પોતાની સાથે છેતરામણી થઇ છે, એવો અનુભવ થાય છે. આપણે કસ્ટમરો સાથે આવી રમત ન રમવી જોઇએ, કારણ કે આનાથી કસ્ટમર આપણાથી દૂર ભાગે છે. આપણે વાસ્તવિકતામાં ન હોય, માત્ર શબ્દોની માયાજાળ હોય, એવી કોઇ વસ્તુ ફ્રી આપવાની ઓ કરવી જોઇએ નહીં.